Taller de Televisió online. |\nDivendres 26 i Dissabte 27 de febrer de 10 a 13 hores.\nAmb l’equip d’HoritzóTV una introducció que et permetrà crear la teva plataforma audiovisual a Internet, trobar recursos audiovisuals gratuïts a la web, donar els primers passes en guió, realització i producció, i explorar la creació amb un dels col·lectius audiovisuals més experimentals de la ciutat.\nQuè és el taller de receptes?\nEs tracta d’un taller de curta durada (un dia i mig, sense comptar les pràctiques) en què els estudiants aprenen a fer-se una plataforma gratuïta de televisió a Internet, a fer retransmissions en directe (streaming) i a gravar i penjar els seus programes.\nTambé es donen nocions sobre les possibilitats i els recursos de la web en projectes de televisió de creació i televisió local, i sobre recursos gratuïts a Internet per ampliar continguts i per fer més atractius els formats (imatges, crèdits, continguts especials, etc) dins una cultura generosa del compartir i de l’administració cooperativa i distributiva de recursos.\nA joves creadors, a estudiants d’audiovisuals, fotografia, so i vídeo, a interessats (de totes les edats) per la ràdio i la televisió de proximitat, a joves periodistes, a blocaires, i a persones inquietes i despertes que tenen ganes de tenir una plataforma audiovisual pròpia a Internet i que no volen gastar diners en programes ni servidors.\nNo cal conèixer a fons els programes però és bo tenir una disposició oberta i distesa cap a l’ús dels ordinadors i de les xarxes.\nCompletament necessari no hi ha res que no portem nosaltres. La inscripció és gratuïta però l’aforament limitat, i cal fer-la enviant un correu amb nom i telèfon a lacapella@bcn.cat\nHoritzóTV ha realitzat aquest taller amb veïns de Calaf i amb estudiants de l’Escola d’Art de Vic. Properament hi haurà una altra edició a l’Universitat Rovira i Virgili de Tarragona. Els resultats han estat molt variats segons els assistents, i cada lloc s’ha creat una plataforma audiovisual que tindrà continuïtat.\nEl programa es divideix en tres blocs:\n*La graella “televisiva” a la xarxa. Quin sentit té en una esfera que no coneix horaris.\n*Integració de la “pantalla” de televisió en la web i com combinar-la amb altres continguts complementaris, sindicacions i subscripcions a canals de vídeo.\nCom crear una plataforma audiovisual pròpia i retransmetre en directe.\n*Tenir una tele gratis i emetre en directe. Aspectes Tècnics\n*Què necessitem per fer un streaming: el set up\n*Livestream: crea el teu propi canal amb recursos mínims\nRecursos gratuïts a Internet.\n“Eines i arxius d’imatges i sons”\nBiblioteques online de pel·lícules i músiques sense drets o amb llicències que permeten compartir i usar :Library of Congress, Edison archive, Archive.org (Moving images, Prelinger archive), flickr commons, Square America, etc.\nRecursos útils online: eines (Sumo: photoshop online; Goanimate: animacion; Neave, Colorlovers)\nHola! Estic molt interessada en el taller però m’és impossible anar a la sessió del divendres. Es podrà accedir al curs online?\nfebrero 15, 2010 10:37 am\nBlocs&Clubs en La Capella


El personal bomber forestal de reforç s’incorpora al servei d’extinció d’incendis per a la campanya d’estiu – RiberaTV\nUn total de 151 efectius se sumen a les unitats anuals fins a octubre per a reforçar també les possibles pluges torrencials de tardor\nUn total de 151 efectius de personal del Servei de Bombers Forestals s’han incorporat a les unitats de reforç anuals de la Generalitat per a afrontar la campanya d’estiu contra els incendis forestals. Treballaran fins a octubre amb l’objectiu d’afrontar les possibles pluges torrencials de principis de tardor.\nLa versatilitat en les funcions del personal de bombers i bomberes forestals de la Generalitat que, al marge de l’extinció d’incendis forestals també afronten moltes altres contingències derivades de l’Emergència, fa que els mesos de duració en els contractes de reforç s’hagen duplicat en els últims sis anys. Així, per a tractar de fer front a les necessitats sorgides per la pandèmia de COVID-19, l’any passat es van prorrogar els contractes fins a finals de desembre.\nLa unitat de reforç de Guardamar del Segura ja ha hagut d’intervindre en l’extinció d’un incendi declarat en la vesprada del dissabte al parc natural de les Llacunes de la Mata-Torrevieja. El servei els efectius d’aquesta unitat va resultar fonamental per a atallar un foc amb diversos focus i que amenaçava els habitatges pròxims de diverses urbanitzacions.\nEn aquest sentit, el secretari autonòmic de Seguretat i Emergències, José María Ángel, ha destacat que, fins a l’any 2015, les unitats de reforç treballaven només tres mesos. Des de llavors, s’han augmentat la duració dels contractes fins als sis mesos actuals.\n“De maig a octubre -ha explicat-, és el període més complicat de l’any quant a incendis i temporals de pluges, però amb la pandèmia del COVID-19, els bombers forestals han realitzat també una labor importantíssima que s’ha dut a terme amb el treball afegit de les unitats de reforç”.\nEl personal bomber forestal de reforç s’incorpora al servei d’extinció d’incendis per a la campanya d’estiu added by Ribera Televisió on 3 maig, 2021


XAVIER SALA-MARTÍN ATACA DE NOU - El triangle\nEl ‘professor’ responsable de la ruïna del Barça del 2010 amenaça amb polvoritzar el seu propi rècord de pèrdues\nL’ombra de Xavier Sala-Martín ja s’endevina a l’entorn de Joan Laporta perquè necessita a algú amb el desvergonyiment i cara dura suficients per a enganyar els socis com el 2010, quan va presentar els comptes del seu últim any de mandat. Sense el menor rubor, el llavors tresorer del club, acompanyat de Joan Oliver, part integrant del comando d’assalt i posterior liquidació del Reus, va sortir a afirmar que l’exercici 2009-10 s’havia tancat amb uns beneficis de tot just una desena de milions d’euros. Ho va fer sense una auditoria i manipulant al seu antull els comptes.\nPer a algú que fa classes d’economia i que diu tenir un prestigi acadèmic sòlid degué ser un cop fortíssim que l’auditoria el deixés per ignorant i mentider. El ridícul va ser encara major perquè després de l’assemblea on es van aprovar pèrdues de 84 milions d’euros -és a dir un diferència de càlcul de gairebé cent milions- la junta de Laporta va impugnar aquests acords i aquestes xifres amb el resultat d’una sentència ferma de l’Audiència Provincial ratificant la colossal mentida i l’intent de burla dissenyat pel personatge.\nAvui, tants anys després, sembla que Sala-Martín, qui en aquella època no era si més no el vicepresident econòmic, la qual cosa vol dir que no li tocava presentar els comptes, torna a aparèixer com el ‘mestre’ de Laporta. Es nota la seva mà i la seva escola en les declaracions últimes del candidat emèrit, com ja se’l coneix, sobre economia: “La situació és molt semblant a la que hi havia el 2003: un deute molt gran, unes despeses insostenibles i uns ingressos que no poden compensar-les. Ens trobem també amb la tresoreria a zero. Cal començar a prendre decisions ja”.\nParaules que encaixarien, encara que es quedarien curtes, amb el panorama desolador i la comptabilitat arrasada que el tàndem Sala-Martín i Laporta, amb la inestimable col·laboració del petri Joan Oliver, van deixar al seu pas pel FC Barcelona. Quan va sortir del Barça, Laporta no havia deixat diners ni per a pagar les nòmines dels empleats, les fitxes dels jugadors i un deute, històric, que superava els ingressos. Continua sent un rècord que estan disposats polvoritzar per poc que els deixin.\nQuan Xavier Sala-Martín ataca de nou, el Barça ja pot començar a tremolar.


Assegura’t la teva entrada pels quarts de final dels playoff d’Eurolliga | Pàgina Oficial FC Barcelona\nBEuro Poff avan HERO\nPlayoff Quarts de Final\no 27/28 Abril\nAssegura’t la teva entrada pels quarts de final dels playoff d’Eurolliga!\nAl mes d’abril el Barça afrontarà la disputa dels quarts de final dels playoff d’Eurolliga al Palau Blaugrana, una eliminatòria al millor de 5 partits que en cas de sortir victoriosos ens donarà accés a la Final Four de Colonia!\nTot i no tenir encara rival confirmat, el primer partit al Palau es disputarà el 21 o 22 d’Abril si ens classifiquem entre els 4 primers o el 27 o 28 d’Abril en cas d’acabar entre el 5è i el 8è classificat durant la fase regular d’Eurolliga.\nVols assegurar-te la teva entrada per aquest primer partidàs de quarts de final? No ho dubtis més i adquireix-la ja! Una gran eliminatòria al Palau ens espera! Ajuda’ns a arribar a la Final Four!\nPodràs adquirir la teva entrada pel primer partit de quarts a través de la web del club: FC Barcelona\nUn cop adquirida t’enviarem un email de confirmació de compra amb un el document pdf de la teva entrada i seients associats.\nEl rival i la data d’aquest partit es confirmarà en finalitzar la fase regular d’Eurolliga un cop confirmats t’enviarem un correu amb tota la informació.\nImportant: L’adquisició d’aquesta entrada amb rival i data i hora per confirmar no admet canvis, ni devolucions.


Albert Roca: Iniciació als triatlons de llarga distància\nIniciació als triatlons de llarga distància\nDesprés de gairebé un any fora de joc, hem tornat a arribar a lluitar pels nostres objectius amb prou bones condicions.\nDesprés de la Titan Desert de l'any passat, on vaig arribar amb una passada de voltes important, em vaig bolcar al cent per cent a reconstruir una casa xafada que vam comprar amb la Leslie i a ampliar la família. Han estat uns mesos durs, de molta feina de veritat, que encara no està acabada, i condicionats també per un accident que al final ha tingut conseqüències menors però que hagués pogut ser molt greu i que em va tenir més d'un mes en repòs absolut (del llit al sofà). Del maig al gener vaig acumular uns cinc cents quilòmetres en bici i unes deu hores corrent i tot això rematat per un repòs absolut, i la por a una pèrdua important de qualitat de vida. Però a la vida les coses passen i ens pot passar de tot. Res es permanent, i es en aquests mals i difícils moments on t'adones del que realment importa i que al final els que queden al teu voltant son els que de debò t'estimen. En fi, prou de romanticisme. De seguida vaig acceptar la meva condició això si, amb la condició de que si m'aixecava era per volar més amunt.\nJa tip de veure com els raids s'acaben de morir, o els acaben de matar, i ressignant-me a passar als ultra-trails, ja que necessito els genolls per treballar, vaig posar-me al cap els triatlons. Bé més que triatlons Ironmans. La fita, còrrer al menys una vegada a Hawai.\nEl primer que vaig fer va ser buscar mitjans i optimitzar els que ja tenia. El club de triatló C.N. Prat-Triatló va apostar per mi a cegues, donant-me la possibilitat de representar-los en varies probes del calendari i així acumular experiència. I la indispensable col·laboració d'en Josechu Roel, posant rumb a aquest vaixell cap a Hawaii.\nEl principi va ser molt dur. Uns duatlons de muntanya que es resistien. No podia agafar el ritme i tampoc volia donar massa excuses. Però la última proba d'aquest calendari ja em donava esperances. Una punxada a tres quilòmetres de transició de bici a còrrer, m'impedia quedar per davant del vintè lloc, però molt bones sensacions.\nParal·lelament aprenia a nedar, ja que abans de gener no ho havia fet mai amb regularitat i a tornava a fer series de pista a peu. Ambdues coses m'agraden bastant, sempre el mateix decorat vigilant el crono...\nAixí doncs la següent fita era el doble olímpic de l'Ebre, que seria el meu debut en triatló i em serviria de preparació per l'Ironcat.\nQuins nervis abans del debut. Mai m'havia posat un neoprè per nedar. Podria dir que la primera vegada va ser a Sant Carles de la Ràpita.. Després de recollir els consells de'n Dani, en Ricardo, en Serxu, l'Edmon i la Barbara, companys del club i de furgó ens varem tirar a l'aigua per nedar la secció escurçada de 1500m. Les sensacions no podien ser pitjors. Patades per tot arreu; el pit apretat pel neoprè, algun traguinyol d'aigua salada, desorientació... però vam sobreviure, i en 26 minuts ja ens estavem canviant per pujar a la bici... i quina bici. Vaig sortir prou fresc de l'aigua i només de sortir a avançar gent! Però n'hi havia tres o quatre que es resistien a quedar enrera. Fins al cap de 30 minuts no vaig agafar el meu ritme d'avançaments seguits, i es que al final vaig recuperar 110 posicions a la bici i sense cabra! ideal pel circuit. I arribava amb por a l'a peu, però allà vaig recuperar encara unes posicions més. Vaja, al final un bon regust de boca en el debut. I ja conscient de que començava a estar fi, a carregar per l'Ironcat.\nUn parell de setmanes de molt de volum i a intentar millorar tècnicament, la natació i la bici acoplat.\nI al final va arribar el gran dia!!!\nAmb els trastos, una bici, neoprè i casc deixats, amb tota la família i fotògrafa inclosa, cap a l'Ampolla. Posar dorsals, sopar bé, descansar el que es podia... i per fi, després de tot el rollo que us he fotut per recuperar el temps perdut sense haver escrit res al blog, i posar-vos una mica al dia, l'event que m'ha tornat a despertar les ganes d'explicar-vos coses. L'IRONCAT!\nA les 7 del matí es donava la sortida del triatló de llarga distància amb més història de la península. 3800 m nedant, que altre vegada vaig petir, sense ritme, incòmode massa llarg. Esperava baixar de l'hora, per referències entrenant a piscina, i me'n vaig anar deu minuts per sobre. Però bé, ja venia el que més m'agrada... la bici!! Sis voltes a un circuit de 30km per completar els 180km totals. Bastant planer però amb presència d'un vent que s'anava envalentint a mida que passaven les hores. La meva gestió amb el menjar i veure va ser molt bona, a més acoplat a la cabra també vaig avançar varies desenes de triatletes, més de cent. Això vol dir que sóc bon ciclista, però també mal nedador. Els 20 minuts que em separaven del podi, ja no els recuperaria. Sí, sí, era el primer Ironman però volia estar al podi!!! Al final el cinquè millor temps. I altre vegada amb por a afrontar la carrera. Una periostitis no m'havia deixat acumular el volum que hagués desitjat per afrontar la marató final. A més era el meu primer marató. I com sempre, la sortida a peu, bonissima, sensacions bones, ritme ràpid de 4'15-4'30', fent les dues primeres voltes a 32' pelats. Perquè clar, una cosa que té l'Ironcat és que voltes tota l'estona. I el marató son 6 anades i tornades de 7 km pel passeig de l'Ampolla. La 3a i 4a volta se'm varen atravessar. Un flato terrible em va enganxar i no em deixava còrrer. Em feia caminar. Cada volta passava pel davant de la Leslie i els nens i en certa manera m'animaven a seguir, bàsicament per acabar ràpid i estar amb ells, i em va saber greu passar caminant i amb mala cara. Vaig cridar a la Leslie i li vaig dir que estava fotut. En certa manera també em va donar força. Val que el cos no aguanta, però el cap és la barrera a trencar. Com arreglem el flato? menjant i bebent. Doncs es el que em disposava a fer. I de cop vaig veure que potser no baixava de les 10 hores. Va ser quan em vaig decidir a adreçar la situació. Quan vaig tornar a passar per davant la Leslie li vaig dir, aneu a meta, em veureu baixar de les 10 hores. I així doncs, no se d'on vaig treure les forces, però vaig còrrer les últimes dues voltes, 14km, per sota de 5'/km, i finalment em plantava a meta amb 9 hores 48 minuts i 00 segons. Una marca que molts firmarien, amb la que jo em conformo i em sento orgullós però perque ha estat el primer i que intentaré fulminar en el pròxim triatló de llarga distància pla\nque corri, que sembla ser que serà la Challenge del Maresme a l'octubre!\nEnviat per Albert a 8:56


L’educació segons el PP, de CIEGSA al xinés mandarí | Francesc Viadel Bloc\n← En defensa de Vicent Marzà\nDarth Vader i la cabra de la Legión a Barcelona →\nL’educació segons el PP, de CIEGSA al xinés mandarí\nPublicat el 1 Juny 2016 per francescviadel\n*Article de Francesc Viadel publicat el 27 de maig de 2016 a La Veu del País Valencià.\nEl desvergonyiment del PP no té límits però el de la seua sucursal valenciana ratlla en l’obscenitat més vomitiva. Com és possible que Mariano Rajoy s’atrevís l’altre dia en Alfafar a emprar l’educació com una arma llancívola contra el govern de la Generalitat? ¿Com va tenir la cara dura de presentar al Govern valencià com si fos una junta de talibans afganesos disposats a implantar no es sap ben bé quina mena de sistema educatiu contrari a la raó, a la llibertat i a la llei? Doncs ho va fer, emparat pels seus acòlits, tots amb més cara que esquena i amb la mateixa memòria d’un mosquit. Ho va fer pocs dies després que el seu partit atiés el foc en els carrers de València a compte d’un greuge entre el Consell i les escoles concertades totalment manipulat. El mateix partit que va deixar en la més absoluta misèria el sistema educatiu valencià en nom, ves per on de l’eficiència, la llibertat i no sé sap quantes coses sagrades més.\nTot va començar el 1996 amb la modificació del Mapa Escolar heretat dels socialistes que ja va trastocar totalment l’equilibri entre l’escola pública i la privada, en benefici de la segona que va veure com s’incrementava el número d’aules assignades. Només era el primer pas per a convertir l’ensenyament en un negoci tan lucratiu per a uns pocs com ruïnós per a la majoria dels valencians. El conseller Tarancón va sentenciar aquesta deriva amb l’aprovació el 25 de juliol de 2000 de Construcciones e Infraestructuras Educativas de la Generalitat Valenciana SA (CIEGSA), una empresa pública que havia de completar el mapa escolar de 2003 i que va acabar convertint-se en un niu d’escurçons. CIEGSA no només no va construir les escoles promeses sinó que va establir un sistema d’adjudicacions a les empreses que la mateixa Sindicatura de Comptes va considerar opac, irregular, amb uns preus d’adjudicació unflats fins als núvols, sense explicació possible. El cas és que el 29 d’abril de 2005 un foc intencionat va cremar la nau d’Alaquàs on l’empresa guardava els documents que podien donar llum sobre els elevats sobrecostos de la construcció de les escoles. El 17 de maig el secretari autonòmic i conseller delegat Máximo Caturla, denunciava també l’assalt de les oficines de CIEGSA a València. Tots dos incidents, gangsterils sense pal·liatius, van coincidir justament amb els intents desesperats i persistents de la socialista Ana Noguera per a obtenir els documents que haurien escatit aquells sospitosos sobrecostos.\nI a tot això, mentre les escoles de CIEGSA eren pura fantasia i s’esfumaven els diners, els xiquets valencians es veien obligats a estudiar en barracots infectes agombolats com pollets en una granja. Això, estudiar en el barracot, o bé anar a nodrir les aules de l’escola privada finançades en bona part amb els impostos de tots. Uns barracots, val a dir, pels quals també pagàvem xifres d’infart.\nL’any 2010 el deute de CIEGSA ja arribava als 2.517 milions d’euros i aquell mateix any es deixaren de licitar 26 projectes que ja estaven planificats. Això no obstant, Francisco Camps va tenir la poca vergonya d’assegurar al juny en una trobada entre constructors i alcaldes que al País Valencià s’havia fet la major inversió de la història d’Espanya en matèria educativa. Dos anys després d’aquella mamarratxada de Camps la Generalitat tancava CIEGSA amb un deute d’escàndol i l’ombra de la corrupció, de la desaparició de diners procedents d’Europa per construir centres educatius, denunciada per la llavors diputada de Compromís, Mónica Oltra.\nEl PP mentrestant va practicar una política de concertacions radical. El País Valencià amb el 40% dels centres educatius concertats d’un total de 2.247 es va posar al capdavant de les autonomies amb més convenis entre l’administració i el sector de l’ensenyament privat. Altrament, malgrat els problemes financers de la Generalitat, per als centres concertats mai no van faltar els diners. Tot això passava mentre l’educació pública es degradava a tots els nivells, mentre el PP intentava imposar la seua ideologia –invocant, ai!, a la llibertat- en les escoles de tot el país protagonitzant batalles tan esperpèntiques com la del boicot a l’ensenyament d’Educació per la Ciutadania, una iniciativa no del pervers Zapatero –com es volia fer veure- sinó de la Unió Europea. Es tractava tot plegat d’impedir, com deia l’analista de FAES, González Quirós, que les portes de les escoles s’obriren a “las nuevas famélicas legiones: las femenistas y homosexuales que defienden una agresiva filosofía de género, los sectarios que dicen defender la ciencia y lo que hacen es atacar la libertad de pensamiento ajena, los falsos sacerdotes que ignoran su condición y pretenden suplantar la religión de cada cual por la suya propia”.\nEl resultat de tot plegat va ser catastròfic no tan sols per a les arques públiques sinó també per a l’educació dels xiquets valencians amb uns índexs d’abstenció escolar superiors a la mitjana espanyola, amb uns resultats acadèmics de posar-se a plorar. Inútil que el sector educatiu denunciés el desgavell i eixís al carrer massivament. El conseller Font de Mora només hi veia darrere d’aquelles crítiques que radicals d’esquerra mentiders. El conseller que parlava xinés mandarí i que hauria volgut convertir el valencià en un fòssil lingüístic. La festa va acabar amb la coneguda com a Primavera Valenciana, una revolta d’estudiants fastiguejats durament reprimida per la policia a les ordres del PP. Una policia comandada per Antonio Moreno, un exagent de la Brigada Político Social del règim franquista que no va dubtar en titllar els estudiants com “el enemigo”.\nTot ben lamentable i amarg, increïble en el context d’un país europeu i democràtic. Pagarà de la seua butxaca Camps, Font de Mora, Caturla, Rajoy, Aznar i tota la banda el desfalc de CIEGSA? Algun dia retran comptes? L’actual Consell deuria treballar incansablement, no tan sols per refer el sistema educatiu del país, sinó també perquè aquesta infàmia comesa pel PP i els seus amb l’educació ni s’oblidés ni menys encara quedés impune.\nSens dubte que si el PP dura deu anys més en la Generalitat, cinc anys més, dos minuts, mig segon, el sistema educatiu valencià seria a hores d’ara molt similar al que gaudeixen en Nigèria o en Ghana.\nUna resposta a L’educació segons el PP, de CIEGSA al xinés mandarí\nRetroenllaç: L’ombra de Wert sobre els Països Catalans | Francesc Viadel Bloc


Publicat 20/07/2019 10:16CET\nEl cantant llatí Luis Fonsi recalar aquest dissabte en el Festival Jardins de Terramar de Sitges (Barcelona) dins de la seva gira mundial 'Vida World Tour'.\nL'intrpret i compositor porto-riqueny, actual coach del programa 'La Voz España', i també en l'edició 'La Voz US Latin', portar tota la seva energia del seu recent treball 'Vida'.\nFonsi inclou en aquest nou disc temes com 'Despacito', catalogada com "una de les 100 canons més importants de la histria", segons el festival, amb set rcords Guinness per ser la canó més escoltada del món, i la més vista a Youtube, amb més de sis milions de reproduccions.\nLuis Fonsi també interpretar el seu repertori 'Échame la culpa', que originriament canta amb Demi Lovato i que ha estat número u en 60 pasos, 'Calypso' a duo amb la rapera britnica-jamaicana Stefflon Do, i posteriorment remixada amb Karol G, i el seu últim llanament 'Imposible', registrat amb l'estrella de la música urbana Ozuna.\nEl nou treball de Fonsi inclou el nou senzill 'Sola', una balada romntica amb influncies del R&B i el pop llatí; el cantant guanyador de nou Grammys llatins i cinc Billboard és un dels caps de cartell del certamen.


II Trofeu de l'arròs, Sueca - Diari Valencià\nPortada » Actualitat » II Trofeu de l’arròs, Sueca\nII Trofeu de l’arròs\nEl passat dissabte 6 d’octubre tingué lloc a Sueca el II Trofeu de l’Arròs de pilota al carrer amb les modalitats de raspall i galotxa. Encara que les festes patronals de la ciutat riberenca ja havien finalitzat, el CPV Xúquer organitzava dintre d’elles el seu campionat amateur amb la participació dels clubs de la Ribera com el de Polinyà de Xúquer, Algemesí, Favara, EP Amics de la Ribera (unió dels clubs de Guadassuar, Carlet i Carcaixent) o de València el CPV Tamborí, a més a més del club organitzador. En total es registraren 30 equips entre les categories benjamí, aleví, infantil, cadet i un grup absolut de femení, pel que fa al raspall i una categoria sènior a la galotxa. La primera partida obria el campionat a les 9 del matí i fins al lliurament dels trofeus a les 15:00?hores la pilota no deixà de rodar. El campionat es desenvolupà en partides de 15 minuts amb una primera fase de lligueta i segons el nombre d’equips amb semifinals o finals directes entre els dos primers classificats.\nLa Ribera Baixa Sueca Trofeu de l'Arròs


Roba dona Mallots Rosa preus a Bikeinn, comprar, ofertes\nMallots - Color: Rosa ()\n$ 91.92 $64.99\n$ 69.24 $49.99\n$ 91.05 $64.99\n$ 64.19 $47.49\n$ 59.5 $42.99\n$ 109.85 $80.99\n$ 100.63 $79.49\n$ 55.36 $45.99\n$ 82.48 $65.99\n$ 111.18 $85.99\n$ 63.7 $48.99\n$ 115.46 $80.49\n$ 79.85 $55.49\n$ 92.89 $60.99\n$ 73.19 $55.49\n$ 98.02 $65.99\n$ 163.48 $124.49\n$ 82.04 $60.99\n$ 47.65 $32.49\n$ 78.22 $50.99\n$ 128.39 $91.99\n$ 145.78 $101.99\n$ 73.97 $44.99\n$ 68.95 $44.99\n$ 55.45 $38.99\n$ 58.78 $40.99\n$ 63.39 $49.49\n$ 55.29 $29.99\nA bikeinn, la teva botiga de ciclisme online, disposem de la millor selecció de Mallots d’oferta. Descobreix totes les promocions que tenim preparades per tu de marques exclusives com Santini, Ale, Etxeondo, Sportful, Bicycle Line, GORE® Wear, Briko, Castelli, Northwave, Mavic, Odlo, Assos, Loeffler, Rh+, Trespass, X-BIONIC, Pearl izumi, Spiuk, Tactic, VAUDE, Cmp, Craft, Sugoi, Endura, Karpos, Poc.... Així com també els models més venuts de Mallots. A bikeinn hi trobaràs la combinació perfecte entre qualitat i preu, i sens dubte és la millor opció per realitzar les teves compres de material de ciclisme per internet. A bikeinn, la teva botiga online de ciclisme, sabem com d’important és per tu comprar el millor material. És per això que només et venem els millors productes de Mallots de les principals marques de ciclisme i al millor preu online. A més a més, et garantim la major seguretat al realitzar la compra online, i t’entreguem ràpidament els productes que més necessites sense que t’hagis de desplaçar. Fes la compra des de qualsevol dispositiu i t’ho portem directament a casa! Pots estar segur que amb bikeinn, la teva botiga online de ciclisme, tindràs la oportunitat d’estalviar en totes les teves compres de material de ciclisme. Recorda que t’oferim diversos mètodes de pagament com PayPal, targeta de crèdit o transferència bancària perquè escullis el que més et convingui i facis les teves compres en un entorn 100% segur. El nostre equip d’especialistes de ciclisme t’ajudarà a escollir el model de Mallots que més s’ajusta a les teves necessitats diàries i alhora s’adapta al teu pressupost. Consulta les categories de Roba dona o utilitza el buscador per trobar els productes de Mallots que vols comprar i aprofita tots els avantatges que t’ofereix la botiga online de ciclisme.


Nocilla fa 50 anys amb més de 700 milions d'unitats venudes - Diari de Girona\n03 de juliol de 2018\nNocilla fa 50 anys amb més de 700 milions d'unitats venudes\nLa companyia acaba de renovar la seva recepta, de la que ha eliminat l'oli de palma\nredacció 03.07.2018 | 16:21\nNocilla celebra el seu 50è aniversari des que el 1968 es llancés al mercat aquesta crema de cacau que ja acumula més de 700 milions de gots venuts i està present en més de cinc milions de llars espanyoles.\nDesprés de mig segle, Nocilla es manté com a marca líder en la seva categoria i ara ha decidit renovar la seva recepta per adaptar-se a les noves demandes del consumidor, ha informat en un comunicat aquest dimarts.\nAixí, ha substituït l'oli de palma a tots els productes de l'ensenya per oli de girasol alt oleic i llard de cacau, mantenint el sabor de sempre però reduint en més d'un 40% els greixos saturats en el perfil nutricional del producte.\nA més, la marca va presentar fa uns mesos la seva última varietat, Nocilla 0% sucres afegits, ara també sense oli de palma i amb tot el sabor de la versió original.\nNocilla també ha creuat fronteres i està present en prop de 40 països, arribant a tenir una important presència a Bangladesh -el seu principal mercat a l'exterior-, l'Aràbia Saudita, el Marroc i Líbia, entre uns altres.\nNocilla és una de les marques icòniques a casa nostra, sobretot perquè fa dècades que els seus anuncis televisius són presents a les llars catalanes i espanyoles. Aquests són alguns dels anuncis més antics de Nocilla:


Griežto 5 Manor Zarasai Lituània - Ofertes d'hotels amb els MILLORS DESCOMPTES EN LÍNIA\nGriezto g. 5, Zarasai, Zarasai, Lituània - Veure al mapa\n"The rooms are in small houses in the a nice yard. The family..."\nTant si es tracta d'un viatge de plaer com si és de negocis, Griežto 5 Manor és una elecció d'allotjament magnífica quan visiten Zarasai. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nGriežto 5 Manor també ofereix moltes instal.lacions per enriquir la seva estada a Zarasai. L'hotel ofereix recepció 24 hores, express check-in/check-out, habitació familiar, instal.lacions de barbacoa per garantir el més gran comfort possible als seus clients.\nL'ambient de Griežto 5 Manor es reflexa en cada habitació. calefacció, balcó/terrassa, aparell de televisió LCD/pantalla de plasma, TV satèl•lit/cable, cuina americana són només algunes de les comoditats a la vostra disposició. L'hotel compta amb una llista completa de comoditats, com sauna, pesca, parc infantil, jardí. Sigui quin sigui el motiu del seu viatge, Griežto 5 Manor és una selecció idònia per a la vostra estada a Zarasai.\nTots els tipus de viatgers (138) Parelles (60) Viatgers en solitari (21) Famílies amb infants petits (23) Famílies amb infants grans (10) Grups (24)


La concertada guanya pes en la nova estructura d'Ensenyament\nLa nova estructura del departament d'Ensenyament aprovada dimarts pel Govern crea una direcció general específica per als centres públics i una altra per als centres concertats i privats. Ahir la seva titular, Irene Rigau, va justificar-ho. "Hem buscat que cada temàtica tingui el seu interlocutor", es va limitar a dir. Amb el nou organigrama es passa de 6 a 8 direccions generals. La consellera va treure ferro a aquest increment, que es contradiu amb la retallada dels alts càrrecs anunciada pel president Artur Mas.\nDe moment, ja es coneix el nom dels números 2 i 3 de la conselleria: la secretària general és Maria Jesús Mier, llicenciada en dret per la Universitat de Barcelona. Té un màster en direcció pública per ESADE i ha ocupat càrrecs al Govern, tant amb el tripartit com en els anteriors executius de Jordi Pujol. El secretari de Polítiques Educatives és Lluís Font, fins ara director general de la Fundació Blanquerna i membre del consell executiu de la Universitat Ramon Llull.\n"Els nomenaments que hem vist fins ara ens fan preveure un increment dels concerts educatius", diu Miquel Àngel Essomba, director del centre Unesco de Catalunya. "No ens estranyarà que en els propers mesos sentim que en qualsevol barri una escola pública tanca dues aules i la concertada en guanya dues". Des d'ICV, Dolors Camats troba "preocupant" que "els gestors de l'escola privada siguin ara els patrons de l'escola pública". La portaveu ecosocialista troba "curiós" que si la llei d'educació havia de donar "estabilitat" al sistema educatiu, les primeres decisions de la nova consellera hagin estat "reobrir el calendari escolar" i "canviar el nom a la conselleria". Amb el canvi de govern, el departament d'Educació ha tornat a dir-se departament d'Ensenyament, com en l'era Pujol. En relació amb el canvi de nom, Essomba veu un rerefons important. "Ensenyen les escoles; eduquen els pares i les escoles", observa.


La plataforma TAULA PER LA SIDA celebra el dia de la prova a Baleares - Alas\nComo cada any, la plataforma d’entitats que desenvolupen serveis relacionats amb el VIH/Sida celebra el dia de la prova ràpida. Como cada any, es faran taules informatives i es faràn proves de detecció ràpida del VIH a la seu d’ALAS Mallorca i al Passieg de Vara de Rey a Eivissa.\nEl 20 d’octubre se celebra el Dia de la Prova del VIH. L’objectiu d’aquesta celebració és recordar i incentivar la realització de la prova del VIH en les persones que ja han estat exposades a situacions de risc d’infecció pel virus.\nNo obstant és un dia que per Taula per la SIDA, plataforma que engloba vàries de les entitats de les Illes Balears que desenvolupen serveis, campanyes i projectes d’intervenció i prevenció del VIH/SIDA: ALAS, BEN AMICS, CREU ROJA, ESCOLA DE SIDA, METGES DEL MÓN, CONSELL DE LA JOVENTUT DE LES ILLES BALEARS I SILOÉ, significa molt més.\nSignifica conscienciar de la importància de la detecció precoç en el diagnòstic del VIH, significa no perdre de vista les xifres que ens indiquen que el VIH no està allunyat de totes aquelles persones, que malgrat la informació, continuen tenint pràctiques de risc, significa conscienciar a la ciutadania de la importància de la prevenció i significa dinamitzar la responsabilitat en quant al nostre estat de salut.\nPer tot això, TAULA PER LA SIDA, organitza un seguit d’iniciatives que es duran a terme el 20 d’octubre a les illes de Mallorca i Eivissa:\nEs col·locara una taula informativa davant El Corte Inglés\nd´avingudes a on es facilitarà tota la informació necessària a la població en general sobre la importància de fer-se la prova ràpida.\nA ALAS Palma (C/ Manuel Sanchis Guarner 9º baixos), es realitzaran proves ràpides de detecció d’anticossos del VIH de les 11h a la 14h i de les 16 a les 19h00. S’haurà de cridar per demanar cita al 971715566 o passar directament per el nostre local. També es farà proves a Eivissa, més concretament al Passeig de Vara de Rey. El horari serà de les 12:00 a les 14:30 i de les 16:00 a les 20:00 hores. No s´ha de demanar cita prèvia. Les proves ràpides estan facilitades per la Conselleria de Salut, que subvenciona les proves ràpides durant tot l’any a ALAS.


Barcelona acull l'Assemblea del Servei Jesuïta a Migrants | CatalunyaReligió.cat\nBarcelona acull l'Assemblea del Servei Jesuïta a Migrants\nPer Catalunya Religió. Dij, 08/11/2018\n(Jesuïtes) Barcelona ha estat la ciutat que ha acollit l'Assemblea Anual del Servei Jesuïta a Migrants (SJM) de 2018. La Fundació Migra Studium ha estat l'amfitriona de l'esdeveniment, celebrat els dies 28, 29 i 30 d'octubre. La trobada ha estat ocasió perquè les organitzacions que formen part d'aquesta xarxa reflexionin sobre la seva acció i s'obrin a noves mirades en el treball d'acompanyar, servir i defensar les persones migrants. Van participar totes les obres de migracions que formen part del Sector Social de la Companyia de Jesús a Espanya, a més de l'Institut d'Estudis sobre Migracions de la Universitat Pontifícia de Comillas, Alboan, Entreculturas, de la Xarxa Mimbre (Servei Jesuïta per a la Infància i la Joventut), de la PAT Catalunya i de la CONFER.\nAl llarg de l'Assemblea es va posar en comú el treball que el Servei Jesuïta Migrants d'Espanya ve reforçant des de fa uns anys entorn a diferents línies d'acció: CIE, Dona Migrant i Treball de la Llar, Diàleg Interreligiós, Participació, Frontera Sud Nador- Melilla i Hospitalitat. Cal destacar per exemple, en el cas de Frontera Sud, l'obertura d'una oficina a Melilla que a més d'orientació jurídica farà d'observatori per al compliment dels drets humans. O el cas del grup d'Hospitalitat, que va estenent-se per tot l'estat amb "comunitats de sostre", pisos i residències acompanyades i una creixent xarxa de famílies d'acollida.\nLa trobada també va voler analitzar el que està passant en aquests moments a Europa, amb el creixement que estan experimentant els partits amb discursos xenòfobs i antiimmigració, José Ignacio García, jesuïta i coordinador del Servei Jesuïta a Refugiats d'Europa, va fer una interessant presentació sobre les causes i les possibles sortides a aquesta situació. Va insistir en la necessitat de comprendre què és el que porta a la gent a votar aquest tipus de discursos i va fer una crida a les entitats a reforçar la confiança en les institucions democràtiques, ja que és, en aquests moments, fràgil i amenaçada. En un altre nivell va parlar també de la necessitat de l'humor i del cuidar els uns als altres com un element necessari en una societat cada vegada més polaritzada. La presentació va continuar amb una dinàmica de treball en grups on es pretenia interpel·lar els participants perquè, des del cor, reconeguessin també en ells llavors d'actituds que després generen aquests discursos de la por i l'odi. I des d'aquest reconeixement compartir idees i estratègies que puguin ajudar a fer de tallafocs davant la creixent hostilitat cap a l'immigrant.\nTestimonis sobre l'espiritualitat\nFinalment, l'Assemblea també va comptar amb una taula de testimonis sobre l'espiritualitat en la missió del SJM, fonamentada en els tres pilars d'acompanyar, servir i defensar. Van participar-hi Sylvia Villalba, educadora de l'Associació Claver de Sevilla; Lupita Zúñiga, franciscana missionera de Maria de la Delegació Diocesana de Nador i Pau Vidal, jesuïta del Servei Jesuïta al Refugiat (JRS). Els tres van coincidir en la importància que en la seva tasca té el tenir cura i el sentir-cures, ja que no es tracta d'una ajuda unidireccional sinó que hi ha un "anada i tornada" en la relació que s'estableix a l'acompanyar, servir i defensar. Més en concret Pau Vidal va parlar de fins a quin punt "en què més íntimament coneixen el poder de la mort hi ha la fe més tossuda en el poder de la vida i per tant en el poder de Déu que és font de vida".\nLa casa natal de Pere Claver\nA més d'aquestes jornades plenes de contingut, es van realitzar activitats ben especials organitzades per Migra Studium perquè els participants vinguts de tot Espanya poguessin visitar i conèixer alguns llocs especialment significatius. El dia abans de l'inici de l'Assemblea, van visitar el santurari i casa natal de Pere Claver a Verdú (Lleida) on de la mà dels jesuïtes Roger Torres i Alvar Sánchez, la vida del "esclau dels negres", van deixar-se inspirar i renovar el lliurament i el compromís en el reconeixement i la defensa de la dignitat dels desposseïts. Especialment emotiva va ser la visita per als membres de l'Associació Claver de Sevilla, que porten el seu nom.\nLa trobada va acabar amb una visita a la Barcelona ignasiana, acompanyada per Alícia Guidonet responsable del projecte Espai interreligiós de la Fundació Migra Studium. Un recorregut seguint els passos de sant Ignasi a Barcelona, que segueixen també inspirant a les persones i entitats mogudes per la seva espiritualitat.\nServei Jesuïta Migrants d'Espanya, Barcelona, Educació, Actes, Societat, Jesuïtes


Més de 2.000 persones es manifesten pels carrers de Sabadell per commemorar l'1-O\nLa marxa es va aturar a l'Escola Nostra Llar, el centre educatiu on la policia va carregar el 2017\nEls manifestants van instal·lar un monument en forma d'urna gegant al barri de Gràcia\nSabadell - Dimecres, 02/10/2019 - 10:16\nMés de 2.000 persones segons la policia local van recórrer dimarts passat els carrers de Sabadell per commemorar el segon aniversari de l’1 d’octubre. Els participants van partir de la plaça de Sant Roc i es van desplaçar fins a l’Escola Industrial, el punt de votació més concorregut durant aquesta jornada i on va votar el president d’Òmnium Cultural, Jordi Cuixart.\nDesprés, es van acostar fins a l’Escola Nostra Llar, on el 2017 havia d’exercir el dret de vot l’expresidenta del Parlament, Carme Forcadell, i on va carregar la policia espanyola. En aquest punt, els manifestants van recordar els fets i van rebatejar el carrer de Calderón, on es troba aquesta escola, amb el nom «1 d’octubre».\nPosteriorment, es van desplaçar fins a l’estació de FGC de Can Feu-Gràcia on van instal·lar un monument en forma d’urna gegant.\n«Record a totes les persones que van participar en aquella jornada»\nL’urna de grans dimensions que havia presidit la cèntrica plaça de Sant Roc durant hores i on desenes de persones havien dipositat els vots, es va convertir en la protagonista de la marxa i quatre persones la van anar arrossegant durant tot el recorregut.\nA l’arribar a l’estació de Can Feu-Gràcia, els ciutadans van treure les rodes de l’urna i la van enganxar a terra amb un esprai adhesiu. L’objectiu, van explicar els responsables de la protesta, és que aquest element «recordi totes les persones que van participar en aquella jornada i les que han sigut represaliades per haver contribuït a fer-la possible».\nERC aposta per un tramvia que uneixi Terrassa, Sabadell i Granollers\nS'esfondra el sostre d'un pis en obres de Sabadell\nTemes: Jordi Cuixart Independència de Catalunya Òmnium Cultural Carme Forcadell


La persona més vella de Catalunya, Maria Branyas | ACN\nper ACN 18 d’agost de 2019 09:01\nAmb tot, apunta que tot i que les dues guerres mundials “van ser molt dolentes per Europa”, van portar “avenços”. De la Guerra Civil, que va esclatar amb ella a punt de fer 30 anys, en guarda “molt mals records”, perquè alguns “es van aixecar i van començar a fer barbaritats, quan la gent no pensava en res d’això”. I de la dictadura, afirma que “ja se sap el que és, però en certs aspectes va ser beneficiosa”, perquè “va haver-hi moltes famílies que van viure bé”. Branyas, que probablement ha conegut gent nascuda abans del primer viatge en tren a Catalunya el 1848, diu que en l’últim segle hi ha hagut “un canvi total”, amb molts “avenços”, sobretot en “la manera de comunicar-se les persones, perquè ara és molt fàcil, però abans era dificilíssim”. També apunta que “ara la gent viu d’una altra forma, el diner és el que prima, i amb això s’aconsegueix gairebé tot”. Segons ella, a principis del segle XX “era diferent, es vivia més bé, més pacíficament i més alegrement”.\nAmb 3 fills, 11 néts i 11 besnéts, diu que encara té ganes de viure “per l’amor als fills”, veure que els seus descendents “estan sans” i que els que són adolescents “entren a la universitat, i emprenen una nova vida”. A més, segons ella, “sempre hi ha una cosa nova per aprendre”. Per exemple, Branyas diu que durant els seus més de 40.000 dies de vida, ha après especialment “la manera ser de la gent, el tracte, i comprendre de seguida les persones”. Sobre la situació política actual a Catalunya, diu que no li agrada “gens”, perquè no troba “cap persona amb talent suficient” per governar. “Han de canviar, i ha de sortir una persona que sàpiga com va el món i que tingui talent, que de moment no s’ha presentat”. I ironitza: “Potser està amagat i no vol sortir encara, ja veurem, hem d’esperar i tenir confiança, i mirar dins el que es pot aprofitar, que no és gaire”.


Notícies - Sant Cugat és exemple d'innovació en gestió pública, segons l'Institut Europeu d'Administració Pública\nSant Cugat és exemple d'innovació en gestió pública, segons l'Institut Europeu d'Administració Pública\nJavier Sánchez, fotografiat a Maastricht\nel 5/nov/09 Josep Gimeno Economia PDF\nEl director de la delegació de l'Institut Europeu d'Administració Pública a Catalunya, Javier Sánchez, elogia l'Ajuntament de Sant Cugat per rebre el premi que organitza aquesta entitat en la categoria de 'Lideratge i gestió de canvi'. Segons Sánchez, el Pla d'Alienació i Competitivitat Estratègica (PACTE), pel qual Sant Cugat s'ha endut el guardó, és un exemple de pràctica innovadora en la gestió pública.\nEn declaracions a l'enviat especial de Cugat.cat a Maastricht, Sánchez ha destacat que el sol fet de ser finalista en una de les categories dels premis demostra la solvència del projecte local. En aquest sentit, el director de la delegació de l'institut a Catalunya ha subratllat també que Sant Cugat lluités per ser la seu de l'Institut Europeu de Tecnologia, un altre fet que, ha dit, situa la ciutat al capdavant en innovació i gestió pública.\nSánchez ha elogiat, sobretot, 'l'ambició política' del projecte guanyador de l'Ajuntament de Sant Cugat.\nSant Cugat és coneguda per la seva pràctica innovadora en gestió pública local. El projecte és molt ambiciós.\nLes candidatures als diversos guardons s'han presentat aquest dijous al matí en un acte a la seu del govern provincial de Maastricht, on es va signar al 1992 el tractat amb el nom d'aquesta ciutat holandesa i que va donar pas al naixement de la Unió Europea.\nWeb sobre el model de gestió de Sant Cugat


El 25 de novembre va ser declarat Dia internacional contra la violència de gènere durant el primer Encuentro Feminista de Latinoamérica y del Caribe celebrat a Bogotà (Colòmbia) l'any 1981.\nAquest matí a les 12 h la consellera comarcal de Cultura, Patrimoni i Joventut, Agnès Gasull, i la consellera comarcal d’Atenció a les dones, Benestar Social i Família i Sanitat, Dolors Subirana, han llegit el manifest del Dia Internacional per a l’eliminació de la violència envers les dones a les portes del Consell Comarcal del Baix Empordà, amb la participació del president del Consell, Joan Manel Loureiro, i la presència dels treballadors i treballadores de l’ens. Podeu rellegir el manifest institucional a la web del Consell Comarcal.\nA banda el SIAD ha estat treballant en la campanya “El Baix Empordà engrescat amb la igualtat”, pel que ha presentat diverses activitats pensades per prendre consciència de conductes i actituds interioritzades i que caldria canviar per arribar a construir una societat més justa. En el marc de la commemoració i de la campanya el passat 16 de novembre va celebrar-se la Taula Rodona “Masculinitats”, hi van participar l’entitat Homes igualitaris de Catalunya, Grup d’Homes del Baix Empordà i el Círculo de Hombres (a nivell estatal). El 23 de novembre, online, va fer-se la xerrada “Com denunciar les violències sexuals?”. En aquesta sessió, guiada per l’advocada penalista, criminòloga i formadora especialitzada en violències sexuals i masclistes Carla Vall, van tractar-se aspectes legals i informació a tenir en compte quan patim una violència sexual (assetjament, agressió sexual, abús o violació).\nPel que fa altres activitats programades i que encara no s’han celebrat, el dia 30 de novembre (a la Bisbal d’Empordà) i el 25 de gener (a Sant Feliu de Guíxols) hi ha programada una una xerrada per visibilitzar la violència oculta en matrimonis forçats. En aquesta ocasió es definirà el concepte de violència oculta i es donaran pautes per identificar-la i prevenir-la. Aquestes sessions corren a càrrec de l’entitat Valentes i Acompanyades, una entitat de Salt referent al territori en la prevenció, detecció i atenció en matrimonis forçosos.\nLes activitats són gratuïtes, tot i que cal inscripció prèvia a https://bit.ly/3pYExv7


First Lego League » 2011 » novembre\nJa som 16 equips!!!!\nJa som 16 equips!!!\nQuan varem començar la organització de la competició semblava difícil poder arribar a una fita com aquesta, però gràcies als esforços de tots podem dir que ja som 16 equips.\nGràcies a tots els participants i als entrenadors per participar!!!\nPerò què és la FLL?\nEncara teniu dubtes de què és la First® Lego® League? No teniu clar en què consisteix i quin és el seu abast? Doncs, si teniu cinc minuts mireu aquest vídeo realitzat per la organització local de Navarra , segur que us aclara moltes coses.\nEstudi de l’impacte de la competició FLL\nEls companys de la FLL Astúries van realitzar un estudi sobre l’impacte que va tenir la competició del 2010. Aquest estudi recull dades dels participants, entrenadors i famílies involucrades.\nLes conclusions són força interessants, essent algunes d’elles:\nL’habilitat de treball en equip dels nens i nenes és la que més ha estat influenciada.\nLa satisfacció general dels participants ha estat molt elevada, definint-la com: diferent, divertida i estimulant.\nEls entrenadors consideren que la competició els ha reportat beneficis, fins i tot aprenent dels seu equip. A més els ha servit per a desenvolupar noves estratègies didàctiques a l’aula.\nLes famílies detecten una repercussió significativa a nivell de motivació, molt més superior que a qualsevol altre activitat realitzada previament pels seus fills.\nUs afegim el vincle a aquest document que us recomanem totalment: Estudi d’impacte FLL-Astúries\nCom aconseguir els primers punts a les missions\nUn dels objectius de la competició és que els equips comparteixin les seves experiències, aprenentatges, etc.\nA la web es pot trobar multitut de material que pot ajudar als nostres equips a avançar i a resoldre aspectes que poden tenir una major dificultat.\nAl següent vídeo hi ha un exemple de com aconseguir superar algunes de les missions.\nÀnim que és molt fàcil!\nLa competició comença – Euskadi 3/12\nPer fi comença la competició. La primera seu que s’activa és la d’Euskadi.\nEl proper dissabte 3 de desembre 36 equips competiran a Bilbao. Estarem a l’aguait de com ha anat i dels treballs presentats pels equips participants.\nPresentació de la FLL als IES de Lleida i Osca\nAquest proppassat dimarts 15 de novembre varem tenir una presentació de la competició FLL a representants d’instituts de secundària de la província de Lleida i d’Hosca.\nA la presentació va assistir el David Serra, representant de la Fundació Scentia, i que es va encarregar d’explicar-nos de primera mà la filosofia de la competició.\nLa part més interessant va venir de la mà d’un nen i una nena d’un equip de competició del poble de Tona, i que ens van mostrar els seus avenços al projecte científic així com la programació del robot que han dissenyat. El resultat va ser espectacular.\nDes d’aquí agraïm a tots l’interès mostrat i us esperem a la competició.


Seguim les consignes de Carnestoltes! | Servei Educatiu de l'Urgell\nSeguim les consignes de Carnestoltes!\nSE / CRP29/01/20\nDes de l’Escola Maria Mercè Marçal ens fan arribar les ordres del rei Carnestoltes perquè tot l’alumnat de primària, l’Escola Alba i tothom qui vulgui se les puguin fer seves i així gaudir encara més de la festa.\nAquesta actuació es duu a terme des del PEE de la ciutat. Concretament, es demana cada any a un centre educatiu diferent que elabori les consignes de la setmana de Carnestoltes, per a tota la resta de centres de la ciutat, a fi d’unificar criteris de disfressa i potenciar el treball en xarxa (objectiu 6 del PEE)


L'EMA investiga quatre esdeveniments tromboembòlics greus després de rebre la vacuna COVID-19 Janssen\nL'Agència Europea del Medicament (EMA, per les sigles en anglès) ha anunciat aquest divendres que el Comitè d'Avaluació de Riscos de Farmacovigilància (PRAC, per les sigles en anglès) investiga quatre esdeveniments tromboembòlics greus després de rebre la vacuna contra la COVID- 19 de Janssen.\nVacuna de Janssen @ep\nConcretament, s'han notificat quatre casos greus de coàguls sanguinis inusuals amb plaquetes baixes en sang després de la vacunació. Un cas va ocórrer en un assaig clínic i tres casos van ocórrer durant el llançament de la vacuna en els EUA. En un dels casos, el pacient va morir.\nSegons l'informe del 6 a el 9 d'abril publicat pel PRAC, s'ha començat una revisió per avaluar informes d'esdeveniments tromboembòlics -formació de coàguls sanguinis que provoquen l'obstrucció d'un got- en persones que van rebre la vacuna COVID-19 de Janssen. "Aquests informes apunten a un" senyal de seguretat ", però" actualment no està clar si hi ha una associació causal entre la vacunació amb COVID-19 Vaccine Janssen i aquestes afeccions ", afirma.\n"El PRAC està investigant aquests casos i decidirà si pot ser necessària una acció reguladora, que generalment consisteix en una actualització de la informació del producte", assenyala l'EMA, que comunicarà amb més detall tota la informació disponible un cop que hagi conclòs l'avaluació .\nLa vacuna COVID-19 Janssen actualment només s'usa en els EUA, sota una autorització d'ús d'emergència, i s'espera la seva pròxima distribució a la UE, ja que va ser autoritzada a la UE el 11 de març de 2021. El llançament de la vacuna encara no ha començat en cap Estat membre de la UE, però s'espera per a les pròximes setmanes.


Alcanar, Gandesa, Tivissa i Vinebre celebren este cap de setmana el 21è Cap de Setmana Ibèric - Setmanari l'Ebre\nHomeSocietatAlcanar, Gandesa, Tivissa i Vinebre celebren este cap de setmana el 21è...\nAlcanar, Gandesa, Tivissa i Vinebre celebren este cap de setmana el 21è Cap de Setmana Ibèric\nPla general de l'espai dedicat al culte dins de les excavacions de la residència de Sant Jaume-Mas d'en Serrà. Imatge del 26 d'agost de 2021. (Horitzontal)\nEl primer cap de setmana d’octubre, algunes poblacions de les Terres de l’Ebre celebren el Cap de Setmana Ibèric, l’esdeveniment anual de la Ruta dels Ibers més important de Catalunya.\nÉs el cas d’Alcanar, Gandesa, Tivissa i Vinebre que durant este dissabte i diumenge, 2 i 3 d’octubre, celebraran la 21a edició d’este esdeveniment, que pretén apropar d’una manera divertida els assistents a la població iber. Així, doncs, tots ells han organitzat un seguit d’activitats com visites guiades, jornades de portes obertes o tallers pensats per a totes les edats, que mostraran com la societat ibèrica aprofitava els recursos naturals per qüestions de la vida quotidiana.\nA més, a més, enguany la temàtica escollida d’esta edició són les xarxes de comunicació de la societat ibèrica. I és que tot i que avui dia tenim autopistes i Internet, cosa que facilita la mobilitat i la comunicació entre poblacions i les persones; les societats ibèriques tenien molt de contacte entre elles. Segons assenyalen des de l’organització, “el comerç, tant terrestre com marítim, apropava cultures i pobles a intercanviar idees i productes. Tot i estar els poblats allunyats entre ells, existien forts lligams entre les seues gents. Potser els ibers no tenien xarxes socials, però estaven molt al dia de les notícies que hi passaven al seu voltant”.\nAixí, a Alcanar hi haurà jornada de portes obertes al Poblat Ibèric de la Moleta del Remei i al Centre d’Interpretació de la Cultura dels ibers – Casa O’Connor, tallers didàctics per a infants, un concert de música electrònica experimental a la zona d’oliveres mil·lenàries, una visita teatralitzada, es podrà descobrir el codi sonor que es va establir entre els punts habitats que conformaren el Complex Sant Jaume a través del so de la caragola, i se celebrarà una conferència a càrrec del doctor David Garcia, arqueòleg director de les excavacions del jaciment Sant Jaume d’Alcanar, que explicarà les principals troballes de la campanya d’excavacions d’enguany, així com es presentarà el projecte museístic digital que permetrà observar en 3D les peces que al llarg dels anys s’han anat descobrint a diferents jaciments com el de Sant Jaume o la Moleta del Remei.\nQuant a Gandesa i Tivissa, també hi haurà visites guiades a càrrec de l’equip d’arqueòlegs responsable de les excavacions al Coll del Moro i al Kum – Castellet de Banyoles, respectivament. D’altra banda, també s’ha organitzat una activitat familiar per a recrear i conèixer com es desenvolupaven els mercats de la prehistòria; i també hi haurà un tast de la cervesa Iberika, elaborada artesanalment prenent de referència les troballes arqueològiques i històriques dels nostres avantpassats.\nA Vinebre, també hi haurà visites guiades a l’establiment ibèric de Sant Miquel, una visita teatralitzada per donar a conèixer les relacions comercials entre assentaments de diferents tipologies i territoris, es farà la Fira del Vimblanc, un aparador del vi fet amb raïm veremat estès al sol que s’ha d’anar pansint; que culminarà amb un tast d’esta beguda. Per tal de poder participar en qualsevol d’estes activitats, és imprescindible inscriure-s’hi prèviament.\nPodeu trobar el programa i reservar entrada a www.rutadelsibers.cat.\nArticle anteriorEls Bons Tortosa ja es poden descarregar i fer servir en 262 establiments i negocis del municipi\nArticle següentUna gran oferta per poder veure este cap de setmana la recreació del Setge de Tortosa


Leonardo da Vinci prova d'ala | Recursos sobre Leonardo da Vinci\nLeonardo da Vinci creia que les persones podien imitar el vol de les aus i va passar hores observant com volaven els ocells. Els seus dissenys van tenir en compte el moviment natural i la fisiologia de les ales.\nDa Vinci va dissenyar més d’un model d’ales artificials. Un dels seus projectes experimentals, que mai va esdevenir una màquina voladora real, té una estructura fixa de fusta semblant a l’ala d’un ocell, una coberta de tela i una palanca de metall. Leonardo creia que l’artefacte podria enlairar-se si l’home portador de les ales era capaç de suportar un pes de 200 lliures (que representaven el pes total de la màquina més el pes de l’operari) i podia fer aleteigs ràpids i continus.


Les tasques domèstiques femenines equivalen al 27% del PIB\nLes dones han de treballar 52 dies més que els homes per cobrar el mateix sou, segons Oxfam\nL'oenagé exigeix mesures "contundents" per acabar amb la bretxa laboral de gènere\nMadrid - Dijous, 27/09/2018 | Actualitzat a les 19:03 CEST\nMANIFESTACION DE LAS TRABAJADORAS FAMILIARES QUE CUIDAN ANCIANOS GENTE CON DIFICULTADES ECONOMICAS DROGADICTOS ETC PARA PEDIR UN SALARIO JUSTO / DANNY CAMINAL (NEGATIVO)\nIsabel Calvo, té 48 anys i viu a Fuenlabrada (Madrid). Treballa com a auxiliar del sistema d’atenció a la dependència, ajudant gent gran o malalts. Cada dia visita fins a quatre domicilis, cobra vuit euros l’hora, amb un contracte de 30 hores setmanals. Fa hores extra, com milers d’empleats, però no es reflecteixen ni al contracte ni en la nòmina, la qual cosa li suposarà una pensió més baixa. “Fem una tasca invisible”r;, lamenta. La Isabel forma part de les milers de dones que tenen contractes precaris, treballen fora i dins de casa, passen dificultats per arribar a final de mes i engrosseixen la bretxa salarial que, malgrat la recuperació econòmica, segueix allà, de manera perenne. El seu testimoni amplia l’informe publicat aquest divendres per Oxfam Intermón i que pretén cridar l’atenció dels governs europeus, perquè, d’una vegada per totes, redueixin la pobresa laboral, que a Europa, “té rostre de dona”r;, segons va denunciar el seu director, José María Vera, en la presentació de l’estudi.\nEl treball, titulat ‘Veus contra la precarietat’, denuncia que, en un context de pobresa greu, les dones es veuen doblement afectades, al patir la situació general i veure minvades les seves possibilitats per la discriminació de gènere. Per exemple, elles tenen el doble de possibilitats que els homes de tenir una feina amb una remuneració baixa, copen la majoria dels contractes parcials i carreguen amb les tasques domèstiques, més que les seves parelles.\nEn aquest sentit, l’informe conclou que les tasques domèstiques i no remunerades dels dos sexes suposa el 41% del PIB a Espanya, però que elles s’emporten la pitjor part: el 27% del PIB. I a nivell mundial, Oxfam calcula que ascendeix a 10 bilions de dòlars a l’any, el 13% del PIB. De fet, a la UE les dones dediquen una mitjana de 22 hores a la setmana les tasques a la llar o familiars, i els homes, 10.\nQuant a feina remunerada, l’informe determina que, tot i que la bretxa de gènere s’ha reduït lleugerament, les europees cobren un 16% menys, és a dir, que haurien de treballar 59 dies més que els homes per percebre el mateix salari. A Espanya aquesta xifra baixa a 52 dies. “És a dir, que les dones treballem els dissabtes gratis”r;, va exposar Lara Contreras, responsable de continguts de l’oenagé. Part d’aquesta diferència s’explica per factors com l’edat de la persona, la seva experiència o la mida de l’empresa, però el 14% es deu a una “discriminació directa o indirecta per raó de gènere”r;.\nEn el salari base, el percentatge baixa el 6%. La resta s’atribueix a complements salarials, que s’atorguen majoritàriament als homes, perquè tenen més flexibilitat horària i més mobilitat geogràfica que les dones amb càrregues familiars. A més, Oxfam denuncia que els incentius per exercir treballs amb certa perillositat, sovint no s’ofereixen a les treballadores.\nLa Mari, de 43 anys i resident a Madrid, és una altra de les persones que han servit de testimonis per elaborar l’informe. Treballa com a cambrera i els seus companys pel mateix lloc cobren més, segons la seva empresa ha reconegut en una informació confidencial el comitè d’empresa. “Es fa a través de complements salarials, el plus de disponibilitat i l’activitat extra del mes”r;, explica.\nLes dones en pitjor situació són les immigrants, les joves i les cap de família en llars monoparentals. De fet, segons Oxfam, Espanya “té el dubtós honor de ser el país de la UE amb més risc de pobresa laboral per a dones migrants”r;. Una de cada cinc pateixen risc d’exclusió a Europa i a Espanya, una de cada tres.\nLa situació provoca a les afectades estrès constant, ansietat, desgast físic, mental i emocional, així com aïllament social. Per acabar amb aquesta situació, Oxfam reclama al Govern espanyol i les institucions europees que impulsin mesures “contundents”r; que facin que la bretxa de gènere sigui història. Entre les quals, proposa un salari mínim de 1.000 euros el 2020; reforçar la inspecció de treball per posar límit als abusos a les empreses; reduir la temporalitat i parcialitat involuntària dels contractes; permisos de paternitat i maternitat iguals i intransferibles; universalitzar l’educació de 0 a 3 anys i millorar el sistema de dependència.\nEls catalans destinen un 32% del seu sou a pagar la hipoteca\nTemes: Oxfam Dones Salari mínim Ocupació Pobresa


Ivy Knoll Crieff Regne Unit - Ofertes d'hotels amb els MILLORS DESCOMPTES EN LÍNIA\nCrieff, Crieff, Regne Unit - Veure al mapa\nMés informació sobre Ivy Knoll\nSi el que està buscant és per un hotel ben situat a Perthshire, no busqui més enllà de Ivy Knoll. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Ivy Knoll, l'excelent servei i instal.lacions superiors faran de la vostra estada una experiència inoblidable. Aquest hotel ofereix nombroses instal.lacions en el lloc per satisfer el més exigent dels clients.\nGaudiu de les comoditats d'alta gama com ara calefacció, aparell de televisió, nevera, renta vaixelles, plat de dutxa per tal de relaxar-vos després d'un cansat dia. L'hotel ofereix instal.lacions fantàstiques, incloses jardí, per ajudar-vos a relaxar després d'un carregat dia a la ciutat. Si buscau un allotjament còmode i adequat a Perthshire, faci de Ivy Knoll la vostra llar.


Empresa | Confeccions MD Garrotxa\nHostaleria i Sala\nConfeccions MDGarrotxa som una Botiga/Taller de confecció tèxtil amb més de 70 anys d’experiència en el sector, ubicada a l’Avinguda Sant Jordi 166, Olot (Girona).\nEstem especialitzats en la confecció i fabricació de bates per les Escoles i de tot tipus de Vestuari Laboral: Sanitat (Geriàtrics, Farmàcia, Clínica Dental), Hostaleria, Indústria, Alimentació, Perruqueria-Estètica i botigues diverses.\nActualment MDGarrotxa fa una aposta cap el Vestuari Professional de disseny i l’adaptem als treballadors de la seva empresa. L’uniforme de treball és la roba que més s’utilitza a la setmana, i per tant, considerem que necessita un tracte diferent que el prêt-à-porter.\nTots els nostres treballs d’empresa poden ser estudiats per a cada client:\nUtilitzem els dissenys, teixits i acabats adients a cada espai i professió.\nPersonalitzem les comandes amb la seva imatge corporativa: logotips, brodats, serigrafies, vinils.\nFem totes les talles, si cal, treballem a mida.\nDisposem de catàlegs d’altres fabricants d’Hostaleria (El Transwaal), Indústria i complements (Cofra, Base, Juba, Herock), Calçat (Crocs, Oxypas), Disseny, Sanitat i Alimentació (Rodiel, Lonore, Dyneke) i Perruqueria- Estètica (Coffeli, Hairline).\nDonem un fort èmfasi a l’atenció al client i al tracte personal. És per això que us convidem a que ens vingueu a conèixer. Els nostres comercials us poden visitar, actualment a les províncies de Barcelona i Girona.\nCopyright © Confeccions MD Garrotxa. Powered by


ESQUER TRAMPES ANTI FORMIGUES Format 2x10 g.\nESQUER TRAMPES ANTI FORMIGUES\nL'Esquer-Trampa Formigas és un insecticida en format gel-esquer. El gel ha estat formulat per ser molt atraient per a les formigues. Es pot fer servir tant a l'interior com a l'exterior. A l'exterior, es recomana per a llocs petits, com ara una terrassa. Molt còmode d'aplicar, ja que es col·loca el Cebo-Trampa Formigas als llocs freqüentats per les formigues. Aquestes, atretes pel gel, s'introdueixen a l'esquer, ingereixen el gel, el traslladen al seu niu, infesten la colònia i en uns dies, les formigues moren.\nL'Esquer-Trampa Formigas és un insecticida en format gel-esquer. El gel ha estat formulat per ser molt atraient per a les formigues. Es pot fer servir tant a l'interior com a l'exterior. A...\nMés informació de ESQUER TRAMPES ANTI FORMIGUES\nL'Esquer-Trampa Formigues és un insecticida en format gel-esquer. El gel ha estat formulat per ser molt atraient per a les formigues. Es pot fer servir tant a l'interior com a l'exterior. A l'exterior, es recomana per a llocs petits, com ara una terrassa. Molt còmode d'aplicar, doncs es col·loca l'Esquer-Trampa Formigues als llocs freqüentats per les formigues. Aquestes, atretes pel gel, s'introdueixen a l'esquer, ingereixen el gel, el traslladen al seu niu, infesten la colònia i en uns dies, les formigues moren.\nCol·loca l'Esquer-Trampa Formigues als llocs freqüentats per les formigues.\nPer controlar les formigues.\nGEL ANTI FORMIGUES XERINGA BLÍSTER\nL'Antiformigues Gel és un insecticida en gel fresc, a base de sucres i proteïnes, que resulta molt desitjable per a les formigues. Especialment...\nEl Raticida Pasta Fresca és esquer en fresc llest per utilitzar per al control de tot tipus de rates, ratolins i talps. Especialment indicat per...


Jordi Pujol Ferrusola podrà sortir de la presó si paga tres milions de fiança\nJordi Pujol i Ferrusola, en una foto d'arxiu\nJordi Pujol Ferrusola podrà sortir de la presó si diposita una fiança de tres milions d'euros en metàl·lic\nRedacció 30/06/2017 - 14.16 Actualitzat 09/09/2020 - 11.34\nL'Audiència Nacional ha acordat deixar sortir en llibertat sota fiança Jordi Pujol Ferrusola, que està intern a la presó de Soto de Real.\nLa Secció Tercera de la sala penal modifica l'ordre de presó sense fiança del jutge José de la Mata. Ara, Jordi Pujol Ferrusola podrà sortir de la presó si diposita una fiança de tres milions d'euros en metàl·lic.\n♦ Soto del Real: la presó amb fama d'hotel de 5 estrelles\nL'Audiència Nacional ha estimat parcialment el recurs de la defensa contra l'ordre de presó del jutge José de la Mata. La Secció Tercera entén que la fiança de tres milions "garanteix la prohibició que se li imposa [a Jordi Pujol Ferrusola] de gestionar per si mateix o per persones físiques o jurídiques el seu patrimoni".\nEl jutge de la Mata el va enviar a presó perquè considerava que hi havia un risc d'ocultació o destrucció de proves en haver detectat operacions per "fer inaccessibles els bens" o per "obstaculitzar l'accés a evidències".\nLa resta de mesures cautelars contra Pujol Ferrusola es mantenen. És a dir, continua amb el passaport retirat i ha de comparèixer setmanalment al jutjat.


Batman: Especial Detective Comics 27 – 75 años de Batman | La Finestra Digital\n75 anys no es fan cada dia. Encara que no ho sembli, Batman només té ja 75 anys: fa ja set dècades que va començar el seu viatge, però sembla poc temps a la vista de la popularitat collida durant anys, equiparable a la de Sherlock Holmes, per exemple. Així doncs, el setantè cinquè aniversari de l’heroi no podia celebrar-se amb un simple número mensual, i és per això que diversos autors s’han reunit en el número 27 de Detective Comics de The New 52, per poder fer honor a aquests 75 anys d’experiència heroica.\nPotser sigui una mica exagerat suposar que Flashpoint i el reboot de DC Comics estiguessin preparats per arribar a aquest número. Però quan penses en l’extremada estimació que li tenen els guionistes a aquest personatge i el rentable que li surt a l’editorial, conclueixes que l’arribada de Detective Comics 27, el gener de 2014, a les tendes de còmics nord-americanes per iniciar l’any commemoratiu de Batman, no ha estat un fet tan casual. Tot i que, això sí, a ECC Edicions, el fet d’anar cinc mesos endarrere els ha sortit a la perfecció amb aquest número, traient-lo a la venda precisament aquest maig.\nAquesta edició especial ens ofereix la versió original de la primera aparició del Cavaller Fosc a El Cas dels Magnats de la Química, escrita i dibuixada per Bill Finger i Bob Kane, respectivament, i la contraposa amb la nova versió de Brad Meltzer i Bryan Hitch. Aquesta segona, una modernitzada reinterpretació, es basa simplement a explicar la mateixa història, incloent-hi només una mica més de profunditat (amb una excessiva reiteració de “ho faig perquè…”, que en certs moments sona a John McClane a Live Free or Die Hard), localitzant-la a ACE Chemicals i presentant-nos a un nou Alfred Stryker vestit de lila que riu molt.\nA partir d’aquí, se’ns presenten cinc petites històries autoconclusives escrites i dibuixades per autors de la talla de Greg Hurmitz i Neal Adams. Aquests creadors ens ofereixen un efímer viatge per les diferents etapes de Batman, de forma molt general, fins arribar a l’actualitat; narració en la qual es pot destacar el magnífic ús dels llapis per parts d’Adams per adaptar l’atmosfera a l’estil de l’època en què succeeixen. També brinden el seu tribut a l’heroi els creadors Peter J. Tomasi i Ian Bertram, amb una història que reflecteix com, per molt que passin els anys, Batman seguirà sent l’únic que pugui tenir Gotham sota control. Després d’ells, arriba el torn del polifacètic Francesco Francavilla, amb quatre pàgines en què costa trobar realment la rellevància dintre del tom sencer. Per sort, Mike W. Barr i Guillem March ens expliquen, mitjançant la veu del Fantasma Errante, com seria un món sense Batman, sense la mort dels seus pares; una idea ja utilitzada, però que ens deixa un bon sabor de boca en descobrir el sacrifici de Bruce Wayne (semblant al de Barry Allen al final de Flashpoint).\nPerò així com ens podríem haver quedat amb un somriure de satisfacció en aquest punt, Scott Snyder i Sean Murphy decideixen acabar el monogràfic, deixant-nos amb les celles arrufades per la rebuscada complicació que ens presenta el seu episodi, amb tocs de ciència-ficció i mística.\nEn general, és una bona edició. Tot i així, no tant com podria haver-ho arribat a ser, ja que sembla que pensessin més a omplir pàgines que en explicar bones històries. Amb Legends of the Dark Knight els va sortir millor. Ara només hem d’esperar 25 anys per veure si milloren els números commemoratius.\nGuió: Bill Finger, Bob Kane, Brad Meltzer, Francesco Francavilla, Gregg Hurwitz, Mike W. Barr, Peter Tomasi, Scott Snyder\nDibuix: Bob Kane, Bryan Hitch, Francesco Francavilla, Guillem March, Ian Bertram, Neal Adams\nBatmanDetective ComicsFrancesco FrancavillaGreg HurmitzGuillem MarchIan BertramNeal AdamsPeter J. TomasiScott SnyderSean Murphy\nNovetats Còmic Juny’13\nGenis 6 juny 2014


La nova programació del MAC aposta per un museu social i referent de qualitat | Cerdanyola del Vallès\nInici / Actualitat / La nova programació del MAC aposta per un museu social i referent de qualitat\ndt., 21/09/2021 - 11:49\nNoucentisme, Blues, Fotografia i Cooperació tenen cabuda a la programació del segon semestre del Museu d'Art de Cerdanyola\nEl protagonisme del programa el tenen les exposicions temporals que enllacen Cerdanyola amb l’art històric i contemporani, de gran qualitat i amb una projecció que situa a la ciutat en el mapa de l’ART. D'una banda, El Llegat Espinal, dedicada a la donació de 14 obres de l’artista emblema del Noucentisme, arriba al seu final, per deixar pas a la Música de Cámara de Manuel Outumuro. L’autor del cartell del Festival Internacional Blues d’enguany exposa una sèrie de fotografies on s’explora el seu vincle amb el món de la música, tot presentant-se en una crònica visual única protagonitzada per compositors i intèrprets del panorama musical de les últimes dècades.\nEn paral·lel, el MAC aposta per les mostres de format petit, el altres espais del museu, molt més versàtils i obertes a la col·laboració amb entitats de la ciutat, artistes emergents i accions socials. Els Amics del MAC presenten una relectura de l’obra d’Outumuro per part de quatre joves creadors a After Outumuro. De fang i llum. També es podrà veure Hope for Syria, una mostra, part del projecte de Cooperació i Solidaritat del MAC (amb els Amics del MAC i l’Àrea de Serveis Socials de l’Ajuntament) que gira al voltant d’una sèrie de collages on es reflexionen sobre la destrucció del territori i el patrimoni arran de la guerra. La col·laboració amb entitats també es farà amb el projecte Paisatges de Cerdanyola. Amb la visió d’AFOCER, aquesta exposició virtual vol mostrar com ha canviat el paisatge de Cerdanyola a partir de les pintures del fons del MAC i una sèrie de fotografies que reprodueixen els mateixos llocs a l’actualitat.\nTot un món al MAC, nou programa de cooperació\nI seguint amb les col·laboracions, The Backway, una mostra del treball del col·lectiu RuidoPhoto, es una exposició dins el projecte conjunt Tot un món al MAC, organitzat conjuntament el Servei de Cooperació de l’Ajuntament. Aquest projecte, on també s’hi troba la mostra Hope for Syria, és part de la voluntat del MAC de consolidar-se com un museu social, de manera transversal i interseccional. Amb Tot un món al MAC és vol reivindicar l’Art (en un sentit molt general, on s’hi inclou des del collage al cinema, passant pel teatre i la fotografia) com una eina de transformació, d’integració i de reflexió. El programa, dins el marc de la Tardor Solidària, a part de les exposicions, inclou projeccions, tallers i obres de teatre que s’anunciaran properament.\nLl’agenda d’activitats planteja un conjunt d’alternatives per a tots els públics, per a gaudir de l’art i la cultura. Seguint aquesta voluntat inclusiva, els tallers familiars s’obren a noves propostes d’allò més diverses, igual que les conferències i presentacions de llibres, dedicades a l’art i la memòria de Cerdanyola. La proposta d'activitats d'enguany manté les sessions d'Art i Benestar gràcies als Amics del MAC i es manté actiu el programa Recuperart19 adreçat als professionals sanitaris. Com sempre, es continuen celebrant dies clau, efemèrides i festes tradicionals amb la participació en les activitats de la Festa de Sant Martí i, per la Castanyada, torna Tancats per Tots Sants, una visita nocturna al museu. A més, també torna el Nit Lab una de les activitats per a joves més consolidades del museu, però amb un format renovat. És de destacar que el museu s’adhereix a l’Any Anglada Camarassa que commemora el 150 aniversari del naixement d’un dels pintors catalans més importants del modernisme, i del qual el museu custodia una excepcional pintura de la Diputació de Barcelona.\nEl regidor de Cultura Oscar Pons s’ha mostrat “molt satisfet i orgullós d’una programació activa, que ens projecta com a ciutat però que no oblida la seva funció social i la vinculació amb el territori, fruit del treball transversal de l’equip del MAC amb altres departaments municipals, institucions, entitats i creadors de la ciutat”.\nProgramació del 2n semestre del Museu d'Art de Cerdanyola


Barcelona convoca un concurs públic per reparar elements urbans - Impulsa, la plataforma que connecta fabricants i administració local\nBarcelona convoca un concurs públic per reparar elements urbans\nL'Ajuntament invertirà gairebé 4 milions d'euros en arreglar i conservar ponts, baranes i passos elevats de vianants, entre d'altres.\nLa dignificació de l'espai públic ha estat una conquesta de tres dècades d'ajuntaments democràtics. Ara que les grans obres han quedat aparcades, el repte dels consistoris-dels pocs que encara disposen d'alguna cosa de diners per invertir-és prolongar la vida del que tant va costar, evitar el deteriorament definitiu d'aquells llocs d'ús comú que carreguen amb el pes de vint anys passats a la intempèrie.\nA Barcelona s'imposa el pedaç i la cura preventiva. Per això, l'Ajuntament ha convocat un concurs públic, amb una dotació de gairebé quatre milions d'euros, per al manteniment d'estructures vials i elements urbans qualificats com a singulars. El pressupost de licitació de les obres encarregades per la gerència de Medi Ambient i Serveis Urbans s'eleva a un total de 3,9 milions d'euros, que l'Ajuntament de Barcelona farà efectiva a les empreses adjudicatàries del contracte en tres anualitats: 1,3 milions aquest any; 1.950.000 el 2013 i 650.000 euros el 2014.\nLes reparacions o substitucions dels elements més deteriorats es duran a terme en els deu districtes de la ciutat en un període de temps que no podrà superar els dos anys. Quan les obres hagin acabat, aquests espais-al voltant d'un centenar i mig-lluiran un aspecte similar al que tenien quan Barcelona va canviar de cara amb l'excusa dels Jocs Olímpics de 1992. La forta inversió en manteniment no és una novetat de l'actual govern. Ja els anteriors alcaldes, els socialistes Joan Clos i Jordi Hereu, van aplicar la màxima de millor reparar de fer de nou. Aquest contracte reforça aquella línia d'actuació.\nD'una banda, se centra en alguns dels elements del paisatge urbà més castigats per un ús intensiu, per l' incivisme o simplement pel temps. Es tracta de ponts-excepte els de les rondes, que mengen a part-, pèrgoles, túnels, murs i talussos, Però, d'altra banda, el pla de manteniment incideix també en escales i rampes, uns 250 quilòmetres de baranes, passamans i barreres de seguretat, gairebé 30.000 bancs públics -en molts casos la intervenció es limita al pintat o envernissat- i prop de 100.000 pilones (pals clavats a terra per impedir el pas o l'estacionament de vehicles) als carrers de vianants o semi-peatonals.\nEn definitiva, elements d'ús quotidià, complementaris de les grans infraestructures però necessaris per al bon funcionament de la ciutat. En el projecte licitat, que té com a termini màxim per a la presentació d'ofertes fins al 19 de març, s'ha inclòs també la reparació d'alguns paviments que requereixen un tractament especial, com els de l'avinguda Icària, el passeig Marítim i una part de la plaça Catalunya.\nEncara que no fa referència a obres amb importants afectacions ni mereixerà grans presentacions, aquest no és un contracte menor, ni pel seu valor econòmic ni per ni per la seva importància. La seva finalitat, assenyalen fonts municipals, és "portar a terme un gran manteniment preventiu i programat", conseqüència de les inspeccions dels elements exteriors i de les grans infraestructures, sobretot les més perjudicades per la proximitat del mar. "Es tracta-afegeixen les mateixes fonts-d'evitar que petites patologies acabin derivant en problemes més greus i que requeririen una intervenció més cara i amb més afectació a la vida ciutadana".


El PP demana que els torrentins no paguen la reforma del Palau Giner-Cortina | Periódic local L' Opinió de Torrent\nEl PP demana que els torrentins no paguen la reforma del Palau Giner-Cortina\nEl PP ha sol·licitat que la restauració del Palauet Giner-Cortina no siga finançada amb els impostos dels torrentins, sinó amb fons del Ministeri de Cultura i la Conselleria destinats a la recuperació de patrimoni històric-cultural\nEl PP de Torrent ha sol·licitat que la restauració i recuperació del Palau Giner-Cortina, adquirit per l'Ajuntament de Torrent fa dos anys, es finance a través de fons nacionals o autonòmics dedicats a la conservació de béns immobles amb valor històric. Com a exemple han citat l'anomenat 1% cultural, del Ministeri, o les subvencions per a actuacions de conservació i protecció dels béns immobles del Patrimoni Cultural de la Comunitat Valenciana, pròpies de la Generalitat Valenciana.\nEn aquest sentit, els populars han destacat que, donada la situació econòmica actual, es requereix destinar els recursos econòmics municipals a l'ajuda i suport dels ciutadans que pitjor ho estan passant. Però no es pot deixar de costat la inversió a recuperar la cultura i el patrimoni de la ciutat.\nLa Portaveu popular, Amparo Folgado, ha afirmat que “apostem fermament per posar en valor i recuperar la nostra història i el nostre patrimoni cultural, però la forta crisi econòmica no permet gastar des del consistori en tot allò que no siga sustentar i rescatar a les famílies de Torrent. Per això entenem que aquestes inversions, com la del *Palauet, han de ser finançades per plans i ajudes amb finalitats de restauració cultural i històrica, d'altres administracions amb major capacitat de despesa”.\nEl PP sempre ha apostat pel patrimoni i la cultura a Torrent\nEls populars han volgut també reafirmar el seu compromís amb la història i la cultura de Torrent, igual que el van demostrar durant la seua etapa de govern. El patrimoni cultural i històric de la ciutat sempre ha sigut un tema fetitxe per a la formació popular.\nDes de 2007 fins a 2015, la restauració de la Torre, la creació de la senda del Reg Mil·lenari, la recuperació de fonts al voltant del terme o del *Pantà, entre moltes altres més actuacions, van ser realitzades pel govern del PP a la ciutat.\nTorrent ja ha abonat 818.000 euros de la primera convocatòria de l'Ajuda Parèntesi\nTorrent destinarà 310.000 euros per un espai per a l'Agència Valenciana de la Seguretat Ferroviària


2-2: Al Barça li marquen al minut de silenci i a la roda de premsa | Cafè Baviera\n← 2-2: No és el Virus FIFA, és culpa nostra (i de Villa)\n8-0: El Barça decideix jugar 90 minuts mirant a barraca →\nPer Xavier Bosch | Categoria: En calent\t| Etiquetes Barça, Champions, Milan\nEns han marcat al minut de silenci i a la roda de premsa. En els altres 90 minuts hem estat molt millors. Però sort de la genialitat de Messi. I del golàs de Villa.\nL’últim còrner del Barça, amb un sol jugador a l’àrea, l’hem acabat cedint a Valdés. L’últim còrner del Milan han pujat tots a rematar i han marcat. Prou de defensa en zona a pilota parada.\nA Cesc Fàbregas li han prohibit xutar? Qui? Per què? Ha tingut 10 ocasions per fer-ho des de la frontal, com solia a l’Arsenal, i no ho ha intentat ni un sol cas. El DVD de gols de Cesc des de lluny estava trucat?\nDesprés del segon gol, el Barça s’endormisca amb el seu joc de netejaparabrises. Cap aquí, cap allà, sense velocitat i sense profunditat. I així ens ha anat, per segon partit consecutiu… Dues supercopes d’estiu atipen massa.\nEl Milan li ha regalat tota la banda dreta a Alves perquè tingués una autopista, com mai. Però ni una sola centrada, ni una arribada en condicions. Precipitat.\nDesprés d’Anoeta i Milan anem entenent perquè Vilanova li va dir l’any passat a Lu Martín que “sense Piqué tot l’invent se’ns n’anava en orris. Resàvem perquè no es lesionés”. Parenostrequesteuenelcel, siguisantificatelvostrenom…\nAvui “las niñitas” de Guardiola ho han donat tot, com sempre, però no han tingut la nit. Era dimarts 13, clar.\nUna llàstima que no hagi jugat Ibrahimovic. Tot hauria estat més fàcil. Hi hauria hagut més ambient i els jugadors haurien tingut més tensió. Ens han desactivitat.\nCassano, exdelMadrid, ha demostrat avui perquè després li diuen el Font Vella. No li pesen els anys, li pesen els quilos.\nMagnífica la sinceritat d’Adriano Galliani. “El Milan no ha tingut sort, ha tingut molta sort”.\nEls dos golassos del Barça. I el retorn de Puyol i Afellay. La lesió d'Iniesta. I el caos circulatori als accesos a l'estadi per culpa de les idees d'un responsable de seguretat del club que, a aquestes hores, ja hauria d'estar cessat.


Diblogacions: EL RAPTE DE GRÈCIA\nHi ha diferents teories sobre el mite d’Europa però totes ―les dos― coincidixen en Creta com a lloc d’inici. Jo, per no decebre el lector ni el rigor dels arguments que faig servir normalment, opte per la de Zeus que, transformat en bou, captiva la bella donzella i la segresta per transportar-la fins a Creta. Europa acaba sent la reina de l’illa i, amb el temps, li donarà nom a tot un continent.\nLa Grècia Clàssica és la fusió entre l’Orient i l’Occident o, el que és el mateix, entre les dos civilitzacions més importants de la humanitat. Sense esta fusió no haguera estat possible ni Europa ni la civilització actual, i açò està fora de dubte. Però, d’altra banda, eixa època clàssica depenia d’altre equilibri anterior: l’assimilació de la cultura mediterrània i de la centreeuropea.\nLes etapes obscures de la civilització grega van ser causades pel desequilibri provocat per l’increment dels pobles guerrers, els doris, que procedien de les terres del nord. La invasió va comportar una desestabilització que va enfosquir la cultura del Peloponés un grapat de segles, fins a l’Edat Clàssica que ja coneixem. Les tendències de la civilització són de sobra previsibles, i són pendulars: quan les coses van bé, la sensació és que tendixen empitjorar i, quan van malament, a l’inrevés. El temps que es puga tardar... això ja és altra cosa.\nGrècia es troba ara en una bifurcació, com ja s’ha comentat per ací i per allà, en gran nombre articles, però Europa també ho està! Si Grècia decidix girar-li l’esquena i festejar amb Rússia, Europa deixaria de tindre sentit perquè la bella deessa tornaria a Àsia, a la terra d’on va eixir, tot i que una mica més amunt. Zeus viuria humiliat perquè perdria esta hermosa criatura i el continent romandria ermós ―per erm― de tot allò que reivindica com a passat i civilitzat.\nGrècia està fotuda perquè sembla que sofrix una onada dòrica que apaga la seua esplendor en la mesura que, fa uns pocs anys, en patia una, de mediterrània, que la feia lluir massa. El combustible del llum li l’ha de proporcionar bé la Troica o bé Putin. La meua aposta és com la de Varoufakis: serà la Troica. Ells són persones sensates i saben que estar a Europa és estar al món, però, a més, el vell continent no pot quedar-se sense la patent del nom. I quan dic que són persones sensates, em referisc al coneixement que deuen tindre de la pressió russa perquè, si els centreeuropeus poden semblar agressius, del russos ni en parle; coses de les planures i les estepes, supose.\nEtiquetas: Creta, Europa, Grècia, Putin, Troika, Yanis Varoufakis, Zeus


Empresa i Coneixement anuncia una nova línia d'ajuts - Terrassa Informa!\nInici » Notícies » Política i Economia » Economia » Empresa i Coneixement anuncia una nova línia d’ajuts\n18 Juliol 2017 a 10:00\nPer reforçar la transformació digital del comerç\nCOMERTIA va presentar ahir l’estudi “Transformació digital en el retail a Catalunya“, en l’acte la directora general de Comerç, Muntsa Vilalta, ha anunciat la publicació en els propers dies d’aquesta línia de subvencions específica per reforçar la incorporació de les TIC en el sector comercial i que s’emmarca en Programa d’Incentius al Comerç 2017.\nLa directora ha felicitat a COMERTIA per la seva aposta per la transferència de coneixement, i ha insistit que “estem en el bon camí però encara queda molt per recórrer, i amb aquesta línia d’ajuts volem posar a l’abast del sector les eines i l’acompanyament necessaris per potenciar la competitivitat del comerç català”.\nL’estudi apunta que “ el retail català aprova en presència online, però encara té un llarg camí en l’ús de els TIC”, i indica que “gairebé el 86% dels comerços disposa de web, tot i que només el 40% dels comerciants la utilitzen com a canal de venta”.\nEl Departament d’Empresa i Coneixement ha anunciat una nova línia d’ajuts al comerç destinada a reforçar la transformació digital del sector. La directora general de Comerç, Muntsa Vilalta, ho ha anunciat en el marc de la presentació de l’estudi “Transformació digital en el retail a Catalunya”, de l’entitat COMERTIA i que ha elaborat l’Escola Universitària de Comerç ( ESCODI).\nLa directora Muntsa Vilalta ha explicat que aquesta línia d’ajuts, que forma part del Programa d’Incentius al Comerç 2017, es publicarà en els propers dies i té per objectiu motivar al sector comercial a incorporar noves tecnologies digitals a través de projectes que permetin adaptar-se a un nou model de negoci on es potenciï l’omnicanalitat. La Generalitat destinarà 7,5 milions d’euros a millorar la competitivitat del comerç durant 2017, a través del Programa d’Incentius al Comerç 2017.\nEn aquest sentit, la directora ha assenyalat que “ estem en el bon camí però encara queda molt per recórrer, i des de la Generalitat apostem fort per la digitalització del comerç”, per això ha ressaltat que amb aquesta nova línia “ volem posar a l’abast del sector les eines i acompanyament necessaris per fer el salt a la transformació digital i potenciar la competitivitat del comerç català”\nLa transformació digital del comerç és un dels pilars de les polítiques d’actuació que està impulsant la Generalitat a través de la Direcció General de Comerç, com a pas imprescindible per a la modernització i millora de la competitivitat del sector.\nLa directora ha explicat, que amb aquest objectiu s’ha impulsat el Programa de Transformació Digital del Comerç, que entra d’altres accions de formació, també s’ha posa’t a l’abast de les empreses comercials i professionals el servei d’autodiagnosi TIC, una eina que permet a les empreses conèixer el seu estat de maduresa digital. “ Estem davant un punt d’inflexió important, i les noves tecnologies són terra fèrtil on trobar instruments per satisfer les demandes del sector i prendre el pols al consumidor ”, ha ressaltat la directora.\nL’estudi presentat “Transformació digital en el retail a Catalunya”, s’emmarca dins del conveni de col·laboració del Consorci de comerç Artesania i Moda (CCAM ) de la Generalitat de Catalunya i Comertia. L’objectiu principal d’aquest estudi és conèixer l’ús i el grau d’implementació de les noves tecnologies entre les empreses de comerç a Catalunya. En aquesta sentit la directora de comerç Muntsa Vilalta ha volgut felicitar a l’entitat per la seva aposta per la “transferència de coneixement”.\nL’estudi ofereix una radiografia del grau de digitalització del comerç a Catalunya, atenent a l’ús digital, als frens i barreres de la transformació digital, als objectius d’incorporar eines tecnològiques, la inversió realitzada i els reptes de futur més immediat que es planteja el sector. En les conclusions, l’estudi apunta que “ el retail català aprova en presència online, però encara té un llarg camí en l’ús de els TIC”, i indica que “gairebé el 86% dels comerços disposa de web, tot i que només el 40% dels comerciants la utilitzen com a canal de venta”.\nEn l’acte de presentació, que ha tingut lloc lloc al Palau Moja, la directora Muntsa Vilalta ha estat acompanyada del president de Comertia, Joan Carles Calbet, la directora-gerent d’ESCODI, Núria Beltran, i el director d’i-Marketing Consulting i professor de tecnologies de retail a ESCODI, Xavier Rivera.\n#COMERTIA #digital #empresa #ESCODI #retail #tic\nLa Cambra de Terrassa amplia l’oferta formativa en màrqueting digital i noves tecnologies\nEs reduiran els pressuposts dels responsables TIC catalans el 2014


Cels sense núvols i temperatures al voltant dels 34 graus tot el cap de setmana - elseisdoble.com\nCels sense núvols i temperatures al voltant dels 34 graus tot el cap de setmana\nEl vent no serà una preocupació, bufaran lleugeres brises de direcció est\nHui dissabte el cel estarà completament buit de núvols. Respecte a les temperatures, tant la màxima com la mínima a la Ribera es mantindran sense molts canvis: 33 i 20 graus, respectivament (amb al voltant de 35 graus de sensació tèrmica màxima). Predominaran vents fluixos del sud-est.\nPer al diumenge no es produirien precipitacions, atés que un panorama sense núvols serà la tònica general durant les 24 hores. La temperatura màxima a penes patirà canvis, superant en alguns punts els 35 graus, però les mínimes continuaran en 20. El vent no serà una preocupació, bufaran lleugeres brises de direcció est.


Santamaría diu que no és possible «el diàleg des de la imposició» - Diari de Girona\nSantamaría diu que no és possible «el diàleg des de la imposició»\n?La vicepresidenta afirma que està en mans de Puigdemont «tornar a l'entesa», però adverteix que no es poden canviar les regles del joc\nLa vicepresidenta del Govern, Soraya Sáenz de Santamaría, va assegurar ahir que està en mans del president de la Generalitat, Carles Puigdemont, «tornar a l'entesa», si bé li va advertir que «no és possible el diàleg des de la imposició, ni des del canvi de les regles de joc».\nSáenz de Santamaría va traslladar aquest missatge al president català en la sessió de control al Congrés en resposta a la vicesecretària general del PSOE, Adriana Lastra, que va expressar el suport socialista a l'executiu espanyol en les decisions que prengui davant del desafiament independentista.\nLa vicepresidenta espanyola va subratllar que és al Congrés i en el marc constitucional «on tot es pot debatre», però sempre des del respecte a l'ordenament jurídic i sense generar «incertesa, inestabilitat i por». «No és possible el diàleg des de la imposició, ni des del canvi de les regles de joc que no li agraden. En les seves mans hi ha tornar a aquesta casa, al camí de l'entesa dels espanyols», va emplaçar Sáenz de Santamaría a Puigdemont.\nDiàleg dins de les institucions\nAdriana Lastra, per la seva banda, va assenyalar que el Partit Socialista considera que la solució passa per parlar, però amb «un diàleg lleial i sincer» i sense mediacions, perquè «el diàleg ha de donar-se dins de les institucions, no a les esglésies».


Caldes s’omple de cultura – Calderí\nIniciCulturaCaldes s’omple de cultura\nCaldes s’omple de cultura\nLa programació de “Bombolles d’estiu” i el Concertàrium són les propostes culturals per aquest estiu a la vila\nIMATGE | Txema Muñoz va presentar el seu espectacle “The Postcard” a la plaça Onze de Setembre. > CEDIDA\nDesprés de l’aturada forçada per la pandèmia, es reprèn l’activitat cultural del municipi. Durant aquest mes de juliol la vila de Caldes s’omplirà d’activitats culturals per a tots els públics després de més d’un any on el sector cultural ha estat un dels grans perjudicats per la crisi sanitària. Tot i que encara no podem parlar de normalitat, la situació de control de la pandèmia ha afavorit que es puguin presentar alternatives al calendari festiu tradicional de la vila. Enguany encara no ha estat possible presentar una nova edició del Festival Molí de l’Esclop ni la gran festa calderina, l’Escaldàrium, però podrem gaudir d’una àmplia programació cultural dins del “Bombolles d’estiu” i, també del “Concertàrium”, l’alternativa a la festa del foc i l’aigua.\n“BOMBOLLES D’ESTIU”: MÚSICA, CINEMA I ESPECTACLES FAMILIARS\nLa primera gran programació cultural post pandèmia arriba aquest mes de juliol amb l’objectiu d’arribar a nous públics respectant totes les mesures sanitàries vigents. Des del passat dia 1, cada dijous, la plaça Onze de Setembre acollirà els espectacles familiars i la programació de cinema a la fresca i, els divendres, el Parc de Can Rius serà l’escenari musical de la programació.\nL’estrena del primer espectacle dins d’aquest “Bombolles d’estiu” va ser el passat dia 1 de juliol, amb la proposta de Txema Muñoz “The Postcard”. Un espectacle d’humor gestual i de màgia dirigit a un públic familiar. El dia 8 de juliol es podrà gaudir de l’espectacle de circ “Libèl·lula”, de la companyia Toti Toronell. El tercer dijous de juliol, el dia 15, es podrà veure “Carrilló” on la companyia La Tal presentarà un espectacle de mim amb un gran rellotge a l’escenari. La companyia Nsdansa tancarà la programació per a tots els públics el dia 22 amb l’espectacle “Marina i el somni de volar” on es combina teatre de text, danses del món i titelles per explicar la història d’una noia en plena revolució industrial.\nUna altra novetat d’aquest programa cultural és el cinema a la fresca, els dijous al vespre, a les 22 h, es podran veure pel·lícules estrenades recentment i que estan doblades o subtitulades en català. El dijous dia 1 la primera projecció que es va poder veure va ser “Pride”, ja que pots dies abans es va fer la celebració del Dia de l’Orgull Gay. El film és una comèdia britànica que explica com un grup d’activistes homosexuals decideixen recol·lectar diners per donar suport als miners en vaga. Aquest dijous dia 8 de juliol es projectarà “Jurassic World. El regne caigut”, dirigida per J.A. Bayona, la cinquena entrega de la saga “Jurassic Park”. El dia 15 es podrà veure a la plaça Onze de Setembre la pel·lícula “La innocència” un film de producció catalana estrenada a principis de l’any 2020. Per acabar, el dijous dia 22 es projectarà “Adara”, una pel·lícula dirigida pel calderí Raimon Fransoy i Xavier Puig.\nEls concerts programats dins les “Bombolles d’estiu” són les actuacions de Blaumut, el divendres dia 16, i Suu, el divendres dia 23 de juliol, dos grans concerts que es podran veure al Parc de Can Rius a les 22 h amb un aforament de 300 persones.\nLes entrades de tota la programació es poden adquirir a la web caldescultura.cat, pels espectacles familiars i el cinema a la fresca són entrades gratuïtes, però cal obtenir la invitació per accedir-hi. Per als concerts al Parc de Can Rius les entrades valen 10 € i també ja estan disponibles.\nEL CONCERTÀRIUM, L’ALTERNATIVA A L’ESCALDÀRIUM\nPer segon any consecutiu no es podrà celebrar la festa calderina per excel·lència, però enguany s’ha preparat un gran programa d’activitats per a tots els públics durant els dies previs per commemorar la festa del Foc i de l’Aigua i que acabaran el dia 10 de juliol amb l’acte central, el Concertàrium. Un espectacle on la música tindrà més protagonisme que mai, acompanyat d’elements teatrals i que es podrà veure a l’aparcament de les Cremades amb un aforament de 800 persones amb reserva prèvia necessària. Per primera vegada es podrà veure sobre l’escenari les formacions musicals de l’Escaldàrium de Cambra i de l’Escaldàrium principal, agrupant més de 20 músics sobre l’escenari. Els directors musicals, Ramon Solé i Andreu Brunat, han hagut d’adaptar els instruments per a l’agrupació de les dues formacions musicals. Durant la festa també hi haurà representació de les danses i els tabals del Ball de Diables de Caldes i la part de l’aigua també hi serà present. Tot i que no serà la gran festa que tots els calderins i calderines coneixen, la vila respirarà ambient d’Escaldàrium.\nDins la programació dels actes que envolten la festa d’aquest any, destaquen la inauguració del Passatge de les Bruixes, personatges principals de la llegenda de l’Escaldàrium, i la representació teatral No eren bruixes, eren dones, a càrrec de l’associació La Forca, que substituirà la multitudinària execució de les 13 dones que sempre es fa la nit abans de l’Escaldàrium.\nL’ESCALDÀRIUM EN MURAL\nL’artista Roc Blackblock ha creat un mural dedicat a la Festa del Foc i de l’Aigua amb els personatges protagonistes de l’Escaldàrium. Aquest nou mural completa el projecte de convertir la plaça de la Font del Lleó en la plaça de l’Escaldàrium que s’afegeix al nou passatge dedicat a les Bruixes i el de la Godra que ja estan representats al voltant de la plaça.